Dum la jaro 2017, anoncita de Unesko kiel Zamenhof-Jaro, en Pollando oni festas ankaŭ la Jaron de Vistulo. Pro la eventoj, ni anoncas internacian konkurson por versaĵoj en la internacia lingvo Esperanto je la temo Ĉe la rivero Vistulo.
#000000
Pollando, kiun trafluas la granda, pitoreska rivero Vistulo, estas larĝe konata de esperantistoj el la tuta mondo kaj ofte estas nomata “la lando ĉe Vistulo”. La rivero dum jarcentoj estis grava komerctrako kaj danke al tio kreskis ĉe ĝi riĉaj, belaj urboj kiel Krakovo, Varsovio, Toruń, Gdańsk. La rivero daŭre influas la vivon de la tuta lando. Ĉe Vistulo naskiĝis Esperanto. Loĝis tie, agis kaj laboris multaj eminentaj poloj. En la ĉevistulaj urboj okazis Esperanto-kongresoj kaj multaj aliaj Esperanto-aranĝoj. De la polaj montoj ĝis la Balta Maro ravas kaj allogas turistojn tre diversaj regionoj kun pitoreska naturo kaj elementoj de la tradicia pola kulturo.
#000001
Ni esperas, ke dum la Zamenhof-Jaro esperantistoj kontribuos ankaŭ al nia landa festado, rememoriganta la belecon kaj valoron de Vistulo – “la reĝino de polaj riveroj” Bonvolu partopreni en la konkurso kaj informi pri ĝi viajn geamikojn.
#000005